מיקל סקרלט

מיקל הווארד יו סקרלט (באנגלית: Miquel Howard Hugh Scarlett; נולד ב-27 בספטמבר 2000 בלונדון שבאנגליה) הוא כדורגלן גיאני-אנגלי המשחק בעמדת המגן הימני בקבוצת דולוויץ' המלט מליגת העל של ליגת איסת'מיאן  ובנבחרת גיאנה.

קריירת מועדונים 
סקרלט גדל במחלקת הנוער של ג'יליגהאם. ב-4 בספטמבר 2018 ערך את הופעתו היחידה במדי הקבוצה הבוגרת של המועדון, בהפסד 4-0 לפורטסמות' במסגרת פרס הפוטבול ליג לעונת . ב-24 בינואר 2019 הושאל לשפי יונייטד מהליגות הנמוכות באנגליה, ובסך הכל ערך שש הופעות ליגה במדי המועדון במהלך תקופת ההשאלה. בחודש נובמבר 2019 חתם סקרלט בקול'צסטר יונייטד מהפוטבול ליג השנייה, ובסך הכל ערך שבע הופעות ליגה במדי המועדון.

ב-12 בספטמבר 2021 חתם סקרלט בדולוויץ' המלט מהנשיונל ליג דרום, וב-22 ביולי 2022 חתם באיסטבורן בורו, גם היא מהנשיונל ליג דרום, מבלי שערך הופעה במדי דולוויץ' המלט.

ב-1 באוגוסט 2023 חזר סקרלט לדולוויץ' המלט, שבינתיים ירדה לליגת העל של ליגת איסת'מיאן .

קריירה בינלאומית 
ב-25 במרץ 2021 ערך סקרלט את הופעת הבכורה שלו בנבחרת גיאנה, בהפסד 3-0 לנבחרת טרינידד וטובגו במסגרת מוקדמות מונדיאל 2022.

קישורים חיצוניים

הערות שוליים 

כדורגלנים גיאנים
מגני כדורגל גיאנים
כדורגלנים אנגלים
מגני כדורגל אנגלים
כדורגלני ג'ילינגהאם
כדורגלני קולצ'סטר יונייטד
כדורגלני נבחרת גיאנה
אנגלים שנולדו ב-2000